**Тақырыбы: Жүректе қалған жаңғырық.**

**«Желтоқсан 86» мұражайында №13 орта мектептің тарих пәні мұғалімдерінің ұйымдастыруымен «Жүректе қалған жаңғырық» тақырыбында желтоқсан көтерілісінің қатысушыларымен кездесу өтті. Кездесу барысында «Желтоқсан» қоғамдық бірлестігінің төрағасы Кеншінбеков Т.Д.бірлестік орынбасары Мырзабай С.О.,көтеріліс қатысушысы әрі №13 орта мектептің директоры Агибаева А.К. және көтеріліс қатысушысы Султан Е.өз ойларымен бөлісіп, көтерілістің шығу себептері мен салдары туралы әңгімелеп берді.Оқушаларды отансүйгіштікке,ерлікке,достыққа ,ұйымшылдыққа шақырды.Тәуелсіздіктің жолында құрбан болған боздақтардың ерен еңбегін ұмытпауға,егемендікті бағалауға тәрбиеледі .**

**Мақсаты:**

1. Оқушыларға желтоқсан оқиғасының мәні мен мағынасын түсіндіру. Тәуелсіздік үшін күрескен, желтоқсан құрбандарын еске түсіріп, олардың өмірін, ерлігі жайында түсіндіріп, олардың батырлығын насихаттау, оқушыларға желтоқсан оқиғасы туралы мағлұмат беру.

2. Оқушыларға патриоттық тәрбие беру, Отанды сүюге және ерлікке баулу. Желтоқсан оқиғасында ел қамын жеген ерлерді үлгі тұту, өнеге алуға және халқының тарихын білуге үйрету, достыққа, ұйымшылдыққа тәрбиелеу.

**Мұғалім:** Армысыздыр, құрметті қонақтар,ұстаздар және оқушылар! Өткенімізсіз бүгін болмас еді. Өткеніміз - бүгінгі тәуелсіз еліміздің іргетасы. Бүгінгі кездесуіміз 1986 ж. 16 - 17 желтоқсан күндері болған желтоқсан оқиғасына, онда бейбіт ереуілге шыққан, сонымен тарихта аты қалған желтоқсан көтерілісіне қатысушыларға, онда қаза болғандардың рухына арналады.

**Баяндама.**

1986 жыл 16 желтоқсан. Бұл күні Қазақстан компартиясы орталық комитетінің пленумы болды, онда Д. Қонаевты Қазақстан компартиясы орталық комитетінің бірінші хатшылығынан босатып, орнына Колбинді сайлады. Колбин Қазақстанда тұрмайды, онда қызмет етпеген. Міне, осы пленум шешіміне қазақ жастары бейбіт түрде наразылық білдіріп алаңға шықты. Көтерілістің басталуына Мәскеудегі орталықтың республика халқының пікірімен санаспауы түрткі болды. Жастар шеруі желтоқсан айының 17 - 18 күндері болды. Бұл оқиға сол себепті де тарихта желтоқсан оқиғасы деген атпен қалды.1986 жылғы Желтоқсан оқиғасы – әр қазақтың жан жарасы. Қалың тарихтың парақтарына қанмен жазылған бұл күндер жайында толғана да тебірене де айтуға болады. Республиканың Колбин бастаған жаңа басшылығы олармен терезесі тең түрде пікір алысып, ұсыныстарына құлақ салуды намыс көрді. Олар әкімшілік - әміршілдік өктем көкірек, өр мінез көрсетті. Республикада тұратын 6 миллионнан астам адамнан, қазақтан лайықты ешкім таппай, сенімсіздік білдірген Мәскеуге қарсы бұл жастар қозғалысын олар ұлтшылдық, нашақорлық деп айып тағып, жаныштады.

17 желтоқсан күні таңертеңгі сағат 8 - де қаладағы Л. И. Брежнев атындағы алаңға (қазіргі Республика алаңы) саяси тәуелсіздікті талап еткен ұрандармен алғашында 300 - дей адам жиналып, кешкісін көтерілісшілер саны 20 мыңға жетті. Бірақ көтерілісшілердің қойған талап - тілектері аяқ асты етіліп, “бұзақыларды” күшпен тарату мақсатында алаңға құқық қорғау органдарының қызметкерлері мен арнайы әскери күштер тобы жеткізілді. КСРО ІІМ - нің бұйрығы негізінде дайындалған “Құйын — 86” операциясы бойынша көтеріліс қатыгездікпен басып жаншылды.18 желтоқсан күні алаңға қайта жиналмақ болған көтерілісшілерге қарсы әскер күші қолданылды. Көтерілісшілердің қалған топтарын ығыстыру үшін жедел отряд, милиция мен жасақшылардан арнайы топтар құрылып, қала көшелеріне аттандырылды. Осы әскери күштер 19 желтоқсан күні қаланың әр тұсында қайтадан шеруге шықпақ болған 6 топты басып, таратты. Алаңдағы көтерілісшілер таратылған соң ішкі істер бөлімдеріне 2401 адам жеткізілген (Алматы түрмесіне сыймағандықтан, қала сыртына апарып тасталғандарды қосып есептегенде барлығы 8, 5 мың адам ұсталған).

Бұл күндері барлық алаңға шыққандар бейбіт мақсатпен шыққан еді. Ұлттық намыстан басқа ештеңе ойламаған жастар - студенттер, жұмысшылар «Ел мен жер біздікі, неге бізді басқа жақтан келген біреу басқарады?» деген сұраққа жауап іздеп шарқ ұрды. Кеуделерін намыс кернеген олардың жүздеп, тіпті мыңдап көбейе бергенінен қорыққан биік алаңдағы жастарды «Нашақорлар», тіпті «маскүнемдер» деп елге жалған ақпарат таратты. Бұл оқиғаға байланысты 103 адам жауапқа тартылды. 99 - ы сотталды. Алматы қаласы бойынша 2401 адам қамауға алынып оқудан 309 студент шығарылған, 99 - ның ішінде 2 адам өлім жазасына кесілген

 Жазаға тартылған 99 - дың 76 - сы ерлер де, ал қалған 23 - і қыз - келіншектер болған. 1991 жылғы 12 желтоқсандағы «Қазақстандағы 1986 жылғы желтоқсанның 17-18-дегі оқиғаларға қатысқаны үшін жауаптылыққа тартылған азаматтарды ақтау туралы» жарлығына байланысты Қазақ КСР-нің 65 бабымен Қайрат Ноғайбайұлы Рысқұлбеков, Ләззат Асанова, Ербол Сыпатаев, Сәбира Мұхамеджанова, Түгелбай Тәшенұлы, Қайыргелді Күзембайұлы, Жамбыл Тайжанұлы ақталды.

**Желтоқсанға арнау**

1.7 сынып оқушылары.

2.Ән «Ой жайлау» орындайтын 4А сынып оқушысы Сұлтанхан Даниал.

**Қонақтарға сөз беру.**

**1. Кеншінбеков Талғат,желтоқсан қаһарманы.**

**2.Агибаева Айтжамал Камбаровна, желтоқсан қаһарманы,№13 орта мектеп директоры.**

**3.Есенов Нурлан Абилкасымович,ардагер ұстаз,тарих пәні мұғалімі.**

**Оқушылар сұрақтары**

1. Құрметті ----------------------------------- жалпы өзіңіз туралы әңгімелесеңіз?
2. Желтоқсан оқиғасы болған кезде сізді алаңға баруға қандай жағдай себеп болды?
3. Желтоқсан оқиғасына қатысқан ағалар мен апаларымыз сол кездегі оқиғаларды еске алғысы келмейді неліктен деп ойлайсыз?
4. Осы оқиғаға қатысушы ретінде кейіннен билік органдарынан қудалау болды ма?
5. Сол кездегі жастар мен қазіргі жастар арасынан айырмашылық бар ма?

**№13 орта мектеп**

**«Жүректе қалған жаңғырық»**

**(желтоқсан көтерілісінің қаһармандарымен кездесу)**

**Жауапты мұғалімдер:**

Тулегенова Г.А.

Егембердиев С.С.

Илешова Д.Ш.